**Nøytralt ståsted**: Denne artikkelen er ensidig eller lite leksikalsk i formen. Kan du hjelpe med å få den mer nøytral? Anmerkninger: Sannsynligvis skrevet av medlemmene selv
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2016-03*

**Felony Force** er et DJ-kollektiv og hiphop-gruppe fra Bodø i Nordland. Felony Force var blant pionerene i norsk hiphop.

Historikk
---------

Gruppen startet opp på midten av åttitallet med medlemmene DJ Vee, 2 B Nice og TMC. Samtlige var aktive DJ'er og deltok i DMC NM i platemixing i mange år på rad. Med plasseringer helt i toppsjiktet bidro de sterkt til at Bodø var tungt representert i DJ-miljøet. I forbindelse med en opptreden på Rock mot Rus (RMR) på Andenes i 1988 kom ideen om å kjøre mixesett med seks platespillere, tre DJ-oppsett koblet sammen, og dette ble utgangspunktet for Felony Force. Gruppen hadde flere opptredener rundt om i Nord-Norge på denne tiden. 

Gruppen ble invitert tilbake til Rock Mot Rus i 1989 og fremførte låten Drugs(Don't Even try it) som en del av dj-showet sitt. Låten ble skrevet på hurtigruta hjem fra RMR året før. Den var ikke en del av sangkonkurransen, men juryen likte låten så godt at de ville gi den ut på neste års RMR-singel likevel. Dette skulle vise seg å bli anerkjent som den aller første hiphop-låten utgitt i Norge, og i 1990 kom låten *Drugs (don't even try it)* ut på 7" vinysingel fra RMR records. Coveret på singelen avbilder gruppa der de poserer foran en *Felony Force* graffiti som er malt bak Stordalshallen i Rønvika i Bodø. Denne graffitien ble et valfartsted for hiphopere i Bodø inntil den ble fjernet i 2015. I Stordalshallen var Felony Force for øvrigoppvarmingsband for A-Team på deres norgesturné i 1991. 

Felony Force gjorde flere innspillinger og mixer på åtti- og nittitallet: 

* «A-ha megamix» ble spilt inn i 1989 av DJ Vee, 2 B Nice og TMC.
* «Reason to dance» ble spilt inn vinteren 1990. Besetningen var på dette tidspunktet 2 B Nice, DJ Vee og Transformer Tee. Innspillingen ble gjort sammen med Bård «Double B» Berntsen og Dennis Donaldson.
* «Work your body» ble spilt inn i 1990 av 2 B Nice og Transformer Tee.
* «Hit 'em hard» fra 1991 ble spilt inn av DJ Vee og 2 B Nice.

I 2004 ble det opprinnelige Felony Force samlet igjen; de var da oppvarmingsband for Tungtvann på én konsert i Bodø og én konsert på Andenes.

I 2015 samarbeidet DJ Vee og Transformer Tee om mixtapen «The Shit»

DJ Vee og 2 B Nice spilte også på konserten «Norsk Hip-hop historie» på Rockefeller i Oslo i januar 2016 sammen med Snedige pøbla (Joddski og Jan Steigen fra Tungtvann) og Bodø-rapperen Deif. Under dette settet ble også nyinnspillingen av Drugs, Dop, spilt live for første gang.

De 3 originale medlemmene sto igjen på samme scene med 6 platespillere under Lairofestivalen i Bodø høsten 2019.

Innflytelse
-----------

Felony Force blir nevnt i et par av låtene til Tungtvann.

Medlemmer
---------

* Rune Mareliussen (2 B Nice) begynte med mixing i 1985 og deltok i DMC NM i 1987, -88, -89, -90 og -91. Han var også musikkprodusent og står bak flere innspillinger av nordnorsk hiphop, bl. a. «Tailor made». Han tok opp mixingen igjen i 2015.
* Vebjørn Remme (DJ Vee) begynte med mixing i 1985 og deltok i DMC NM i 1987, -88, -89, -90 samt DMC EM på Mallorca i 1989. Vebjørn drev også med breaking og graffiti og deltok i flere lokale mesterskap i breakdance. Han tok opp mixingen igjen rundt 2003.
* Bjørn Roger Vindvik (TMC) begynte med mixing i 1983 og deltok i DMC NM i 1986 og -87. Etter noen års opphold tok Vindvik opp mixingen igjen på midten av 90-tallet og jobbet som bookingansvarlig og dj på Trondheims-klubben Café Dali. Var også delaktig i Hip-Hop konseptet Showdown på klubben Blæst og gjorde spillejobber i Oslo, Bergen, Stavanger og Tromsø.
* Thomas Buarøy (Transformer Tee) begynte med mixing, breakdance og graffiti i 1984. Han deltok i DMC NM i 1990, -91 og -92. Buarøy gjenopptok mixingen igjen i 2012, og har bl. a. deltatt i flere Bolarm-mesterskap.
* Jørn Jørgensen (Dr Double J) var sidekick mc for Dj vee. Kom inn en kort periode etter Bjørn Roger Vindvik forlot gruppen.

Diskografi
----------

* *Drugs (Don't Even Try It)* 7"-singel (Rock Mot Rus Records, 1990)
* *Splitt* med bandet Torn

Litteratur
----------

* Øyvind Holen: *Hiphop-hoder : fra Beatstreet til bygderap* Spartacus forlag (2005)

Referanser
----------

1. ↑  «Hiphop-hoder - Øyvind Holen». *Bokkilden*. Besøkt 10. desember 2020.